ΔΕΛΤΙΟ ΤΥΠΟΥ

Δωρεάν Διαδικτυακή Διημερίδα
Για τη χρήση της Τεχνολογίας στην Εκπαίδευση

Το Σάββατο 7 και την Κυριακή 8 Μαρτίου, τα Εκπαιδευτήρια Αυγουλέα-Λιναρδάτου διοργανώνουν, υπό την αιγίδα του Υπουργείου Παιδείας, Θρησκευμάτων & Αθλητισμού, τη 16η διημερίδα με τίτλο «Τεχνολογίες Αιχμής στην Εκπαιδευτική Πράξη». Η διοργάνωση, που θα πραγματοποιηθεί εξ ολοκλήρου διαδικτυακά, έχει ως αντικείμενο την αξιοποίηση της τεχνολογίας στην εκπαιδευτική διαδικασία.

Εγγραφή: Ακολουθώντας τον σύνδεσμο www.avgouleaschool.gr/16η-διημερίδα-τεχνολογίες-αιχμής-στην/ οι ενδιαφερόμενοι μπορούν να δουν το πρόγραμμα και να συμπληρώσουν τη φόρμα δήλωσης συμμετοχής.

Που απευθύνεται: Σε εκπαιδευτικούς όλων των βαθμίδων και ειδικοτήτων, σε φοιτητές και σε όλους όσους ασχολούνται άμεσα ή έμμεσα με τον χώρο της εκπαίδευσης.

Κόστος: Η συμμετοχή στη διημερίδα είναι χωρίς κόστος για τους ενδιαφερόμενους.

Διαδικασία: Λίγες μέρες πριν από τη διημερίδα, οι συμμετέχοντες θα λάβουν συνδέσμους και οδηγίες για το σύνολο των παρουσιάσεων των 2 ημερών προκειμένου να παρακολουθήσουν ελεύθερα εκείνες που επιθυμούν.

Βεβαιώσεις Παρακολούθησης: Θα σταλούν ηλεκτρονικά μετά τη διημερίδα στους συμμετέχοντες.

Πρόγραμμα:

Σάββατο 7/3 – 10:00-13:10 – Κεντρικές Ομιλίες 
· Από το Σπήλαιο του Πλάτωνα στην Εκτεταμένη Πραγματικότητα: Το Επικό Ταξίδι προς την Προσωποποιημένη Βαθιά Νοηματοδοτημένη Μάθηση.
· Ακαδημαϊκή ακεραιότητα στην εποχή της Τεχνητής Νοημοσύνης.
· Τρόποι αξιοποίησης της Τεχνητής Νοημοσύνης για τη βελτίωση της ποιότητας της διδασκαλίας και την αποτελεσματική ανταπόκριση των εκπαιδευτικών στις ανάγκες των παιδιών με αναπηρία.
· Το όραμα για το Σχολείο του Μέλλοντος σε έναν κόσμο που αλλάζει. Εργαλείο δημιουργίας ή παγίδα αδράνειας;
· Σχεδιασμός Πλαισίου Γενικών Αρχών και Κατευθυντήριων Γραμμών για τη Χρήση της Παραγωγικής Τεχνητής Νοημοσύνης.

Κυριακή 8/3 – 10:00-13:10 – Ενότητες Παρουσιάσεων
· Τεχνητή Νοημοσύνη σε Επιστήμες, Τέχνες & Γλώσσα.
· Ψηφιακή Δημιουργικότητα & Πολύτροπη Μάθηση.
· STE(A)M & Υπολογιστική Σκέψη.
· Προσωποποιημένη Μάθηση & Learning Analytics.
· ΑR/VR & Υβριδική Μάθηση.
· Καινοτόμες Παιδαγωγικές Προσεγγίσεις & Project Based Learning.
· Ειδική & Συμπεριληπτική Εκπαίδευση.
· International Section (στην αγγλική γλώσσα).

Για πληροφορίες (όχι για τηλεφωνική εγγραφή) επικοινωνήστε στο 211 500 2300, κυρία Βαμβακάρη Ρωξάνη (12:00-16:00).


